8501 Motoare și generatoare electrice, cu excepția grupurilor electrogene Se clasifică la această poziție, de exemplu, motoarele electrice rotative pentru ștergătoarele de parbriz, fără braț și racletă, dar prevăzute cu mecanisme de transmisie corespunzătoare (angrenaj cu roți dințate cilindrice cu dinți drepți și bielă oscilantă), care transformă mișcarea de rotație într-o mișcare oscilatorie.

8502 Grupuri electrogene și convertizoare rotative electrice Pe lângă mașinile electrice descrise în Notele explicative ale Sistemului armonizat aferente poziției 8502 părțile (I) și (II), prezenta poziție cuprinde și convertizoarele în cascadă, grupurile Ward-Leonard și defazoarele rotative.

8502 39 20 Turbogeneratoare Turbogeneratoarele sunt acționate direct de turbine cu gaz sau vapori; rotorul cilindric, masiv, al acestora, prezintă șanțuri longitudinale ce conțin bobinajul inductor. Rotorul poate fi monobloc sau poate fi constituit dintr-un ansamblu cu mai multe secțiuni masive. În general răcirea turbogeneratoarelor se face cu aer; pentru turbogeneratoarele de mare putere se folosește hidrogenul.

8503 00 Părți care pot fi recunoscute ca fiind destinate exclusiv sau în principal mașinilor de la pozițiile 8501 sau 8502 Nu se clasifică la această subpoziție plăcile cu circuite de branșare pentru motoarele electrice (poziția 8536).

8504 Transformatoare electrice, convertizoare electrostatice (de exemplu redresoare), bobine de reactanță și de inductanță Pe lângă aparatele menționate de Notele explicative ale Sistemului armonizat aferente poziției 8504, prezenta poziție mai cuprinde: 1. transformatoarele variabile (de exemplu transformatoarele cu cursor) și transformatoarele cu raport variabil; 2. transformatoarele cu câmp de dispersie pentru tuburi fluorescente; 3. transformatoarele speciale pentru comunicații; 4. bobinele de compensare; 5. bobinele de curent; 6. bobinele de netezire; 7. bobinele cu miez mobil care permit modificarea inductanței; 8. balasturi pentru lămpile și tuburile electrice cu descărcare; 9. bobinele Pupin; 10. bobinele Godefroy; 11. alimentatoarele stabilizatoare (redresor prevăzut cu regulator). Se clasifică la această poziție și elementele redresoare cu seleniu, simple/unitare (în special plăci cu seleniu) sau multiple. În schimb, nu se clasifică la această poziție redresoarele cu monocristal de siliciu sau germaniu sub formă de element simplu/unitar (de exemplu diodele redresoare) sau redresoarele sub formă de circuite integrate și, în special, microcircuitele, prevăzute sau nu cu dispozitive de răcire, de izolare etc. Aceste elemente se clasifică la pozițiile 8541 sau 8542 prin aplicarea notei 8 a acestui capitol (a se vedea, de asemenea, nota 2 a acestui capitol). De asemenea, nu se clasifică la această poziție: (a) comutatoarele pentru transformatoarele cu prize multiple (poziția 8536); (b) lămpile, tuburile și valvele redresoare, cum ar fi fanotroanele, tiratroanele, ignitroanele și tuburile redresoare de înaltă tensiune pentru aparatele cu raze X (subpoziția 8540 89 00); (c) regulatoarele de tensiune de la poziția 9032.

8504 40 30 De tipul celor folosite la aparatele de telecomunicații, mașinile de prelucrare automată a datelor și unitățile acestora Se clasifică la această subpoziție, de exemplu, convertizoarele statice destinate aparatelor de telecomunicații sau mașinilor de prelucrare automată a datelor și unităților acestora, care au: — în general, circuite de stabilizare; — de exemplu, o tensiune de ieșire specifică de 3,3, 5, 12, 24, 48 sau 60 V; Convertizoarele statice destinate aparatelor de telecomunicații sau mașinilor de prelucrare automată a datelor și unitățile acestora servesc, de exemplu, la transformarea curentului alternativ (CA) furnizat de rețea în curent continuu (CC). Atunci când sunt folosite cu o mașină de prelucrare automată a datelor, convertizoarele statice denumite „neîntreruptibile” asigură, cu ajutorul unui „Power Good Signal”, continuarea funcționării în caz de pană de curent, împiedicând pierderea datelor.

8504 90 05 Subansamble electronice pentru produsele de la subpoziția 8504 50 20 Pentru definiţia expresiei „subansambluri electronice”, a se vedea notele explicative aferente subpoziţiei 8443 99 10

8504 90 91 Subansambluri electronice pentru produsele de la subpoziția 8504 40 30 Pentru definiţia expresiei „subansambluri electronice”, a se vedea notele explicative aferente subpoziţiei 8443 99 10

8505 Electromagneți; magneți permanenți și articole destinate să devină magneți permanenți după magnetizare; platouri, mandrine și dispozitive magnetice sau electromagnetice similare pentru fixare; cuplaje, ambreiaje, schimbătoare de viteză și frâne electromagnetice; capete de ridicare electromagnetice

8505 90 20 Electromagneți; platouri, mandrine și dispozitive magnetice sau electromagnetice similare pentru fixare Se clasifică la această subpoziție electromagneții destinați a fi montați pe portierele autovehiculelor, făcând parte din sistemul central de închidere a ușilor. Acest sistem este racordat la alimentarea electrică a autovehiculului și este acționat de semnale emise de către un dispozitiv de comandă ce face parte din sistem. În cazul în care una din portiere este deschisă sau închisă manual, celelalte portiere se deblochează sau se blochează simultan electromagnetic. Nu se clasifică însă la această subpoziție valvele de injecție electromagnetice pentru motoarele cu piston cu aprindere prin scânteie sau comprimare, al căror corp conține o înfășurare magnetică și al căror ac este echipat cu un indus magnetic (subpozițiile 8409 91 00 sau 8409 99 00).

8506 Pile și baterii de pile electrice

8506 10 11 Pile cilindrice Pilele cilindrice au o secțiune circulară și lungimea mai mare decât diametrul. Polul pozitiv și cel negativ se află la capete opuse:

8506 10 91 Pile cilindrice A se vedea nota explicativă aferentă subpoziției 8506 10 11.

8506 50 10 Pile cilindrice A se vedea nota explicativă aferentă subpoziției 8506 10 11.

8506 50 30 Pile buton Înălțimea unei pile buton este mai mică sau egală cu diametrul său:

8507 Acumulatoare electrice, inclusiv separatoarele lor, chiar de formă pătrată sau dreptunghiulară

8507 20 20 și 8507 20 80 Alte acumulatoare cu plumb Cu excepția acumulatoarelor cu plumb de tipul utilizat la pornirea motoarelor cu piston care se clasifică la subpozițiile 8507 10 20 și 8507 10 80, la aceste subpoziții se clasifică acumulatoarele electrice cu plumb descrise în Notele explicative ale Sistemului armonizat aferente poziției 8507 al treilea paragraf punctul (1). Aceste acumulatoare sunt utilizate, de exemplu, pentru functionarea vehiculelor electrice sau pentru alimentarea cu curent a instalațiilor de telecomunicații.

8507 30 20 și 8507 30 80 Cu nichel-cadmiu Acumulatoarele care se clasifică la aceste subpoziții sunt utilizate în mod special la lămpile de siguranță pentru mineri și frecvent ca înlocuitori pentru bateriile aparatelor de tipul radio portabil, televizor, aparate de ras electric și alte aparate electrice.

8507 80 00 Alte acumulatoare Se clasifică, de exemplu, la această subpoziție acumulatoarele cu argint-zinc sau argint-cadmiu.

8507 90 30 și 8507 90 80 Părți Nu se clasifică la aceste subpoziții piesele de conectare electrică pentru elementele acumulatoarelor (subpoziția 8536 90 85).

8509 Aparate electromecanice cu motor electric încorporat, de uz casnic, altele decât aspiratoarele de la poziția 8508

8509 80 00 Alte aparate Se clasifică, de exemplu, la această subpoziție aparatele cu motor electric încorporat pentru pilirea unghiilor; aceste aparate sunt utilizate pentru manichiură și pedichiură și sunt conectate prin cablu la un aparat de alimentare cu curent (adaptor) ce aparține aparatului pentru pilirea unghiilor.

8510 Mașini de ras, de tuns și mașini de epilat cu motor electric încorporat

8510 10 00 Mașini de ras Se clasifică, de asemenea, la această subpoziție mașinile de ras care au și un dispozitiv de tuns.

8511 Aparate și dispozitive electrice de aprindere sau de pornire pentru motoare cu aprindere prin scânteie sau prin comprimare (de exemplu magnetouri, dinamuri-magnetou, bobine de aprindere, bujii de aprindere sau de încălzire, demaroare); generatoare (de exemplu dinamuri, alternatoare) și conjunctoare-disjunctoare utilizate cu aceste motoare

8511 40 00 Demaroare, inclusiv cele care funcționează ca generatoare Echipamentul din această subpoziţie funcţionează de obicei la 6, 12 sau 24 V şi este prevăzut cu dispozitive speciale pentru ataşarea la motoare. Această subpoziţie include: 1. demaroarele cu indus culisant, demaroarele cu angrenaj balador, demaroarele cu mișcare elicoidală, demaroarele cu pinion balador cu mișcare elicoidală; 2. aparatele care rezultă din combinarea într-o singură unitate a unui demaror cu un generator.

8512 Aparate electrice de iluminat sau de semnalizare (cu excepția articolelor de la poziția 8539 ), ștergătoare de parbriz, dispozitive antijivraj și de dezaburire, electrice, de tipurile utilizate pentru biciclete, motociclete sau automobile

8512 30 10 Avertizoare electrice antifurt de tipul utilizat pentru autovehicule A se vedea Notele explicative ale Sistemului armonizat aferente poziţiei 8512, alineatul (11) paragraful al doilea.

8512 90 90 Altele Printre părțile ce se clasifică la această subpoziție se pot enumera: cadrele și reflectoarele pentru proiectoare (faruri), precum și brațele, prevăzute sau nu cu ștergătoare, pentru ștergătoarele de parbriz, electrice. Nu se clasifică totuși la această subpoziție duliile (subpozițiile 8536 61 10 sau 8536 61 90).

8514 Furnale și cuptoare electrice industriale sau de laborator, inclusiv cele care funcționează prin inducție sau prin pierderi dielectrice; alte aparate industriale sau de laborator pentru tratarea termică a materialelor prin inducție sau prin pierderi dielectrice

8514 20 80 Furnale și cuptoare electrice care funcționează prin pierderi dielectrice Cuptoarele cu microunde, concepute pentru a fi utilizate în restaurante, cantine etc., se deosebesc de aparatele de uz casnic de la poziția 8516 prin putere și capacitate. Astfel de cuptoare, care au o putere de ieșire mai mare de 1 000 W sau o capacitate mai mare de 34 litri, trebuie considerate ca fiind de utilizare industrială. Atunci când cuptorul cu microunde conține în aceeași carcasă un grătar sau un alt tip de cuptor, numai criteriul puterii cuptorului cu microunde va fi luat în considerare pentru clasificare. Pentru aceste cuptoare combinate, criteriul capacității cuptorului nu are influență asupra clasificării. Cuptoarele cu microunde care au o putere maximă de 1 000 W și o capacitate maximă de 34 litri sunt considerate ca fiind de uz casnic (poziția 8516).

8516 Încălzitoare de apă, instantanee sau cu stocare, și termoplonjoare electrice; aparate electrice pentru încălzirea incintelor, a solului sau pentru utilizări similare; aparate electrotermice pentru coafură (de exemplu uscătoare de păr, căști pentru coafură, ondulatoare) sau pentru uscarea mâinilor; fiare electrice de călcat; alte aparate electrotermice de uz casnic; rezistențe încălzitoare, altele decât cele de la poziția 8545

8516 10 11 și 8516 10 80 Încălzitoare de apă, instantanee sau cu stocare, și termoplonjoare electrice Se clasifică, de exemplu, la aceste subpoziții: 1. încălzitoarele de apă care funcționează atât cu încălzire instantanee, cât și cu încălzire cu stocare de apă; 2. încălzitoarele electrice care produc doar apă fierbinte sau atât apă fierbinte, cât și abur de joasă presiune. Nu se clasifică la aceste subpoziții încălzitoarele cu vapori și încălzitoarele numite „cu apă supraîncălzită”, cu încălzire electrică (poziția 8402), și încălzitoarele electrice pentru încălzirea centrală (poziția 8403).

8516 21 00 - 8516 29 99 Aparate electrice pentru încălzirea incintelor, a solului sau pentru utilizări similare Se clasifică, de exemplu, la aceste subpoziții: 1. aparatele electrice pentru saună; 2. aparatele electrice cu baterii pentru încălzirea și dezghețarea închizătorilor înghețate ale portierelor autovehiculelor cu ajutorul unei bare glisante încălzitoare ce se introduce în încuietoare. În aceste aparate portabile mici pot fi încorporate lămpi de tipul celor clasificate la poziția 8513 pentru a lumina aria de lucru.

8516 50 00 Cuptoare cu microunde A se vedea nota explicativă aferentă subpoziției 8514 20 80.

8516 60 10 Mașini de gătit Mașinile de gătit se compun dintr-o masă de gătit și un cuptor (de asemenea, pot avea și un cuptor cu microunde sau un gril).

8516 79 70 Altele În afară de aparatele descrise în Notele explicative ale Sistemului armonizat aferente poziției 8516 partea (E) punctele (5)-(20), se clasifică la această subpoziție: 1. saunele cu radiator cu raze infraroșii (cabine individuale); 2. plăcile încălzitoare pentru picioare; 3. șanurile încălzite electric; 4. aparatele pentru lustruirea lentilelor de contact. Aceste aparate constau din două alveole încălzite electric, cu capac înșurubat pentru a primi lentilele de contact și pentru a încălzi detergentul lichid.

8516 80 20 şi 8516 80 80 Rezistențe electrice încălzitoare Se clasifică la aceste subpoziții firele, cablurile, benzile și articolele similare, izolate și încălzite, pentru încălzirea plafoanelor, a zidurilor, a conductelor, a recipientelor etc. Cu toate acestea, nu se clasifică la aceste subpoziții rezistențele încălzitoare asociate cu părți de aparate, de exemplu, talpa fierului de călcat și plitele electrice (subpoziția 8516 90 00).

8517 Aparate telefonice pentru beneficiari, inclusiv telefoanele pentru rețeaua de telefonie mobilă și pentru alte rețele fără fir; alte aparate pentru transmisia sau recepția vocii, a imaginii sau a altor date, inclusiv aparatele pentru comunicație, în rețele cu sau fără fir (cum ar fi o rețea locală sau o rețea de mare suprafață), altele decât aparatele de transmisie sau recepție de la pozițiile 8443 , 8525 , 8527 sau 8528

8517 12 00 Telefoane pentru rețeaua de telefonie mobilă și pentru alte rețele fără fir A se vedea Notele explicative ale Sistemului armonizat aferente poziției 8517, partea (I) punctul (B). Această subpoziție include telefoane pentru rețele de telefonie mobilă, denumite „telefoane mobile”. „Telefoanele mobile” au următoarele caracteristici: — au o mărime „de buzunar”, ceea ce înseamnă că nu depășesc dimensiunile de 170 mm × 100 mm × 45 mm atunci când sunt măsurate în forma lor cea mai compactă; — pot funcționa în absența unei surse externe de energie electrică; — sunt echipate cu un microfon și cască și/sau un difuzor, fie încorporate, fie sub forma unei căști detașabile prezentate împreună cu „telefonul mobil”, care sunt utilizate pentru transmiterea și recepționarea sunetului vocii, permițând comunicarea vocală; — includ și alte componente, precum un amplificator și o antenă de telefonie, care asigură transmiterea vocii pe o rază mică de acțiune, în două benzi de frecvență diferite (dual-way), în cadrul unei rețele constituite din stațiile de bază menționate la subpoziția 8517 61 și care utilizează benzi de frecvență pentru telefonia mobilă; — cu ajutorul lor se pot efectua comunicații telefonice utilizând rețelele celulare atunci când sunt echipate cu un SIM (Subscriber Identity Module) de orice tip (fizic sau software), activat în prealabil. Este posibil ca apelurile de urgență să fie efectuate în absența SIM-ului. „Telefoanele mobile” pot, de asemenea, să aibă și alte opțiuni, precum transmiterea și recepția de mesaje scurte (SMS – Short Message Service), mesaje multimedia (MMS – Multimedia Messaging Service) și e-mailuri, schimb de pachete de date pentru accesul la Internet, transmiterea și recepționarea semnalelor de poziționare, navigare, rutare, hărți, mesagerie instantanee și VOIP (voice over Internet Protocol – telefonie prin internet), PDA (asistent personal digital), jocuri, recepția semnalelor radio sau TV, captarea, înregistrarea și reproducerea sunetelor și imaginilor. Indiferent de aceste opțiuni suplimentare, funcția principală a telefoanelor mobile care întrunesc toate caracteristicile enumerate anterior este, în general, cea de telefonie mobilă. Acesta este cazul, de exemplu, atunci când funcția de telefonie prevalează asupra tuturor celorlalte funcții, inclusiv atunci când apelurile primite sunt, în mod normal, comunicate utilizatorului, indiferent de funcțiile secundare utilizate, în momentul apelului.

8517 18 00 Altele În afară de aparatele telefonice pentru beneficiari descrise în Notele explicative ale Sistemului armonizat aferente poziției 8517 partea (I) secțiunea (A), se clasifică, de exemplu, la această subpoziție aparatele cu tastatură ce încorporează în carcasa lor un cititor de cartele magnetice, un ecran de afișare a datelor, un circuit electronic care conține un microprocesor, mai multe memorii, un ceas și un modulator-demodulator (modem). Aceste aparate pot fi utilizate nu doar ca aparate telefonice, ci și (în supermarketuri, de exemplu) ca terminale de date, de exemplu, pentru verificarea cărților de credit sau a cecurilor sau pentru transmiterea prin linie telefonică a datelor de vânzare către mașinile de prelucrare automată a datelor.

8517 62 00 Aparate pentru recepția, conversia și transmisia sau regenerarea vocii, a imaginii sau a altor date, inclusiv aparatele pentru comutare (switch) și rutare (router) Această subpoziţie include două grupuri de maşini: 1. maşini pentru recepţia, conversia şi transmiterea de voce, imagini sau alte date; 2. maşini pentru regenerarea semnalului de voce, imagini sau alte date. Această subpoziţie include: 1. plăci adaptoare de reţea; 2. modemuri; 3. repetoare; 4. huburi; 5. punţi de reţea (inclusiv switch-uri); 6. routere La această subpoziţie se clasifică aparatele ce conţin, în aceeaşi cutie sau carcasă/incintă, toate elementele necesare pentru emisie şi recepţie. Este cazul, de exemplu, al aparatelor walkie-talkie care conţin bateriile sau acumulatorii necesari funcţionării lor sau al aparatelor de emisie-recepţie al căror bloc de alimentare poate fi separat şi conectat doar prin cablu electric de aparat. Se clasifică, de asemenea, la această subpoziţie unităţile ale căror elemente de emisie şi recepţie se găsesc în cutii sau carcase diferite, cu condiţia ca aceste ansambluri să alcătuiască o unitate funcţională. Pentru a se putea considera că formează o unitate funcţională, aparatele de emisie-recepţie trebuie să fie instalate apropiat unul de celălalt (de exemplu, în acelaşi imobil sau în acelaşi vehicul) şi să aibă anumite elemente comune, de exemplu antena. Această subpoziție mai include și așa-numitele „headset-uri fără fir” concepute pentru utilizarea exclusivă sau în principal cu telefoane pentru rețele celulare (telefoane mobile), proiectate pentru a fi atașate de ureche în scopul oferirii unei opțiuni de comunicare de tip mâini libere. Ele permit utilizatorului să controleze câteva funcții telefonice, precum răspuns, terminare și formare de apeluri (de exemplu, apelarea ultimului număr format) de la o distanță de aproximativ 10 m de telefon și dispun de mijloace de ajustare a volumului în căști. Aceste headset-uri încorporează un emițător/receptor radio pentru comunicarea cu un telefon mobil prin intermediul transmisiei radio, de exemplu „Bluetooth”.

8517 69 10 Videofoane A se vedea Notele explicative ale Sistemului armonizat aferente poziţiei 8517, partea (II) punctul (C). Această subpoziţie include, de asemenea, sisteme de televiziune cu circuit închis compuse dintr-o cameră video, un panou cu mai multe butoane de apel şi unul sau mai multe monitoare conectate la un post de comunicare şi cabluri coaxiale care leagă diferitele elemente, prezentate sub forma unui set pentru vânzarea cu amănuntul. Produsele de la această subpoziţie pot fi combinate cu un dispozitiv electric pentru deschiderea uşilor, cu un dispozitiv de semnalizare sau cu o sursă de lumină.

8517 69 39 Altele Această subpoziţie include: 1. aparate fixe de recepţie (inclusiv cele utilizate în instalaţiile de mari dimensiuni), şi dispozitive speciale precum dispozitivele secretizoare (de exemplu, invertoarele de spectru); anumite receptoare, denumite „receptoare în diversitate”, utilizează tehnologia receptoarelor multiple pentru a împiedica pierderile de semnal; 2. receptoare radio-telefonice pentru autoturisme, nave, avioane, trenuri etc.; 3. receptoare pentru sisteme radio-telegrafice de localizare a personalului; 4. receptoare radio pentru interpretare simultană la conferinţe multilingve; 5. receptoare speciale pentru semnale SOS provenite de la nave, avioane etc.; 6. receptoare telemetrice de semnal; 7. aparate radio-telegrafice „fax” pentru recepţionarea, pe hârtie fotosensibilă, de copii de documente, ziare, planuri, mesaje etc.

8517 69 90 Altele Această subpoziţie include: 1. transmiţătoare fixe. Anumite tipuri, utilizate în principal în instalaţiile de mari dimensiuni, includ dispozitive speciale precum dispozitivele secretizoare (de exemplu, invertoarele de spectru) şi dispozitivele multiplexoare (utilizate pentru transmiterea a mai mult de două mesaje simultan); 2. transmiţătoare radio-telefonice pentru autoturisme, nave, avioane, trenuri etc.; 3. transmiţătoare utilizate în sisteme radio-telegrafice de localizare a personalului; 4. transmiţătoare radio pentru interpretare simultană la conferinţe multilingve; 5. transmiţătoare automate pentru semnale SOS provenite de la nave, avioane etc.; 6. aparate radio-telegrafice „fax” pentru transmiterea de copii de documente, ziare, planuri, mesaje etc.; 7. transmiţătoare de semnale telemetrice.

8518 Microfoane și suporturile lor; difuzoare, chiar montate în carcasele lor; căști de ascultare, care se pun pe cap și care se introduc în ureche, chiar combinate cu un microfon și ansambluri sau seturi formate dintr-un microfon și unul sau mai multe difuzoare; amplificatoare electrice de audiofrecvență; aparate electrice de amplificare a sunetului Această poziţie include microfoane, căşti cu suport pentru cap, căşti cu introducere directă în ureche şi difuzoare, cu transmisie radio prezentate separat, combinate sau nu. Această poziție nu include: 1. aparatele fără fir pentru linii telefonice, prezentate separat (a se vedea notele explicative ale Sistemului armonizat la subpoziția 8517 62); 2. headset-urile fără fir (combinație de căști cu suport pentru cap și un microfon) cu opțiune de formare apeluri, prezentate separat (a se vedea notele explicative la subpoziția 8517 62 00).

8519 Aparate de înregistrare a sunetului; aparate de reproducere a sunetului; aparate de înregistrare și reproducere a sunetului

8519 81 15 Cititoare de casete, de buzunar Pentru aplicarea notei de subpoziții 1 de la capitolul 85, la determinarea mărimii acestor aparate se ține cont numai de dimensiunile carcasei; protuberanțele, cum ar fi butoanele de control, dispozitivele de închidere sau clemele de agățare, nu trebuie să fie luate în considerare.

8519 81 35 Altele Această subpoziţie nu include aparate de reproducere a sunetului, aşa-numitele „playere MP3”, care utilizează suporturi optice şi încorporează dispozitive care pot fi activate ulterior pentru recepţia de semnale radio, prin intermediul unui software (poziţia 8527).

8519 81 45 Altele Nota explicativă aferentă subpoziției 8519 81 35 se aplică mutatis mutandis.

8519 81 65 De buzunar Nota explicativă aferentă subpoziției 8519 81 15 se aplică mutatis mutandis.

8519 81 95 Altele Nota explicativă aferentă subpoziției 8519 81 35 se aplică mutatis mutandis.

8522 Părți și accesorii care pot fi recunoscute ca fiind destinate exclusiv sau în principal aparatelor de la pozițiile 8519 - 8521

8522 90 41 şi 8522 90 49 Subansamble electronice A se vedea notele explicative aferente subpoziţiei 8443 99 10.

8523 Discuri, benzi, dispozitive de stocare remanentă a datelor pe bază de semiconductori, „cartele inteligente” și alte suporturi pregătite pentru înregistrarea sunetului sau pentru înregistrări similare, chiar înregistrate, inclusiv matrițele și formele galvanizate pentru fabricarea discurilor, altele decât produsele de la capitolul 37 Dacă suportul de la această poziţie este prezentat împreună cu alte articole, următoarele principii de clasificare trebuie aplicate: 1. dacă suportul şi celelalte articole alcătuiesc un set oferit spre vânzare cu amănuntul conform Regulii generale 3 (b) pentru interpretarea nomenclaturii, setul ar trebui clasificat prin aplicarea acelei reguli, sau 2. dacă suportul şi celelalte articole nu alcătuiesc un set oferit spre vânzare cu amănuntul conform Regulii generale 3 (b) pentru interpretarea nomenclaturii, suportul ar trebui clasificat în propria subpoziţie.

8523 21 00 Cartele prevăzute cu o bandă magnetică Această subpoziţie mai include materiale tipărite, precum bilete de călătorie şi permise de îmbarcare care încorporează una sau mai multe benzi magnetice.

8523 29 15 Neînregistrate La această subpoziție se clasifică, de asemenea, benzile înainte de a fi tăiate la dimensiunea de utilizare.

8523 41 10 Discuri pentru sisteme de citire prin fascicul laser cu capacitatea de înregistrare de maximum 900 megaocteți, altele decât cele care pot fi șterse La această subpoziţie se clasifică compact-discurile înregistrabile (CD-R). CD-R sunt alcătuite, în general, din policarbonat transparent incolor având o grosime de 1,2 mm. Partea superioară este acoperită cu un strat reflectorizant de culoare aurie sau argintie şi pe care se poate înregistra. Partea posterioară este acoperită cu un strat de colorant şi un strat de protecţie. Acestea au un diametru de 8 sau 12 cm sau pot avea forma unui card. Capacitatea de înregistrare a acestora se poate verifica cu ajutorul aparatelor de citire/scriere şi al software-urilor de înregistrare corespunzătoare. Deși înregistrarea pe asemenea discuri se poate efectua într-una sau mai multe etape, informaţiile înregistrate nu pot fi şterse.

8523 41 30 Discuri pentru sisteme de citire prin fascicul laser cu capacitatea de înregistrare de peste 900 megaocteți dar de maximum 18 gigaocteți, altele decât cele care pot fi șterse La această poziţie se clasifică discurile digitale universale (DVD-/+R). Spre deosebire de CD-R de la subpoziţia 8523 41 10, DVD-/+R sunt alcătuite din două straturi de policarbonat având o grosime de 0,6 milimetri, lipite între ele. Această diferenţă fizică poate fi observată prin examinarea părţii externe a discului. Acestea au un diametru de 8 sau 12 cm. Capacitatea de înregistrare a acestora se poate verifica cu ajutorul aparatelor de citire/scriere şi al software-urilor de înregistrare corespunzătoare. Deși înregistrarea pe asemenea discuri se poate efectua într-una sau mai multe etape, informaţiile înregistrate nu pot fi şterse.

8523 41 90 Altele La această subpoziţie se clasifică: 1. discurile optice de pe care pot fi şterse informaţiile înregistrate şi pe care pot fi înregistrate noi date [„compact-discurile reinscriptibile” (CD-RW) şi „discurile digitale universale reinscriptibile” (DVD-/+RW)]. Acestea pot fi identificate de software-ul de înregistrare pe disc al unei maşini de prelucrare automată a datelor; 2. DVD-RAM şi minidiscuri reinscriptibile, deopotrivă păstrate în cartuşe.

8523 52 10 şi 8523 52 90 „Cartele inteligente” A se vedea Notele explicative ale Sistemului armonizat aferente poziţiei 8523, punctul (C) alineatul (2). Aceste subpoziţii mai includ carduri/ecusoane electronice de proximitate, alcătuite de obicei dintr-o spiră activată de către un semnal de la un cititor, care produce curent pentru a alimenta un microcircuit, un generator de coduri care, la recepţionarea unui semnal de la spiră generează date, şi o antenă de transmitere a semnalului.

8525 Aparate de emisie pentru radiodifuziune sau televiziune, chiar încorporând un aparat de recepție sau un aparat de înregistrare sau de reproducere a sunetului; camere de televiziune, aparate fotografice digitale și alte camere video cu înregistrare La această poziție se clasifică camerele termografice cu imagini în infraroșu care capturează imaginea radiațiilor termice pentru a le transforma în imagini ce reprezintă temperatura individuală a suprafețelor sau a obiectelor, în diferite nuanțe de gri sau în diferite culori, dar care nu pot nici să măsoare valori ale temperaturii și nici să redea o evaluare a măsurătorii în cifre.

8525 60 00 Aparate de emisie care încorporează un aparat de recepție Se clasifică, de asemenea, la aceste subpoziții unitățile ale căror elemente de emisie și recepție se găsesc în cutii sau carcase diferite, cu condiția ca aceste ansamble să alcătuiască o unitate funcțională. Pentru a se putea considera că formează o unitate funcțională, aparatele de emisie-recepție trebuie să fie instalate apropiat unul de celălalt (de exemplu în același imobil sau în același vehicul) și să aibă anumite elemente comune, de exemplu antena.

8525 80 11 - 8525 80 99 Camere de televiziune, aparate fotografice numerice și camere video cu înregistrare A se vedea Notele explicative ale Sistemului armonizat aferente poziției 8525 secțiunea (B). Nu se clasifică la aceste subpoziții dispozitivele de citire electronice pentru ambliopi (a se vedea nota explicativă aferentă subpoziției 8543 70 90).

8525 80 30 Aparate fotografice digitale Aparatele fotografice digitale de la această subpoziție au întotdeauna capacitatea de a înregistra imagini statice, fie pe o memorie internă, fie pe un suport amovibil. Majoritatea aparatelor fotografice de la această subpoziție au un design asemănător aparatelor fotografice tradiționale și nu sunt dotate cu vizor rabatabil. Aceste aparate fotografice pot permite, de asemenea, captarea și înregistrarea secvențelor video. Aparatele fotografice rămân clasificate la această subpoziție doar dacă sunt capabile, folosind capacitatea maximă de stocare, să înregistreze la o rezoluție de 800 × 600 pixeli (sau mai mult), la 23 de cadre pe secundă (sau mai mult) cel puțin 30 de minute, într-o singură secvență video. Spre deosebire de camerele de înregistrare video de la subpozițiile 8525 80 91 și 8525 80 99, multe aparate fotografice numerice (atunci când sunt utilizate drept camere video) nu oferă funcția de mărire/micșorare optică în timpul înregistrării de secvențe video. Indiferent de capacitatea de stocare, unele aparate fotografice opresc automat înregistrarea de secvențe video după o anumită perioadă de timp.

8525 80 91 şi 8525 80 99 Camere video cu înregistrare Camerele cu înregistrare video de la aceste subpoziții au întotdeauna capacitatea de a înregistra secvențe video, fie pe o memorie internă, fie pe un suport amovibil. În general, camerele numerice cu înregistrare video de la aceste subpoziții au un design diferit de cel al aparatelor fotografice numerice de la subpoziția 8525 80 30. Ele sunt dotate adesea cu un vizor rabatabil și sunt în mod frecvent însoțite de o telecomandă. De asemenea, acestea sunt prevăzute invariabil cu funcția de mărire/micșorare optică în timpul înregistrării de secvențe video. Aceste camere cu înregistrare video pot permite, de asemenea, înregistrarea de imagini statice. Aparatele fotografice numerice nu se clasifică la această subpoziție în cazul în care, utilizând capacitatea maximă de stocare, nu sunt apte să înregistreze, la o rezoluție de800 × 600 pixeli (sau mai mult), la 23 de cadre pe secundă (sau mai mult), cel puțin 30 de minute, într-o singură secvență video.

8525 80 99 Altele Această subpoziţie acoperă camere cu înregistrare video (aşa-numitele „camcorder”) care înregistrează nu numai‚ sunetele şi imaginile surprinse de către cameră, ci şi semnale de la surse externe, de exemplu DVD-playere, maşini automate de prelucrare a datelor sau receptoare de televiziune. Imaginile înregistrate astfel pot fi reproduse prin intermediul unui receptor de televiziune extern sau al unui monitor. La prezenta subpoziție se clasifică, de asemenea, aparatele numite „camcorder”, la care intrarea video este blocată cu o placă sau într-un alt mod sau în care interfața video poate fi activată ulterior ca intrare video cu ajutorul unui software, aceste aparate fiind concepute pentru înregistrarea programelor difuzate de televiziune sau a altor semnale video externe. Cu toate acestea, „camcorder-ele” care pot să înregistreze numai imagini surprinse de către cameră şi să le reproducă cu ajutorul unui receptor de televiziune extern sau al unui monitor sunt încadrate în subpoziţia 8525 80 91.

8527 Aparate de recepție pentru radiodifuziune, chiar combinate, în același corp, cu un aparat de înregistrare sau de reproducere a sunetului sau cu un ceas În ceea ce privește aparatele de emisie ce încorporează un aparat de recepție, a se vedea nota explicativă aferentă subpozițiilor 8525 60 00.

8527 12 10 şi 8527 12 90 Radiocasetofoane de buzunar A se vedea nota explicativă aferentă subpoziției 8519 81 15.

8527 13 10 Cu sistem de citire prin fascicul laser La această subpoziție se clasifică aparatele receptoare de radiodifuziune combinate cu un aparat de înregistrare sau de reproducere a sunetului cu sistem de citire prin fascicul laser, care pot fi combinate sau nu cu un alt aparat de înregistrare sau de reproducere a sunetului (de exemplu cu casetă) sau cu un ceas. Această subpoziţie include totodată aparate de redare a sunetului, aşa-numitele „playere MP3”, care utilizează suporturi optice şi încorporează dispozitive care pot fi activate ulterior pentru recepţia de semnale radio prin intermediul unui software.

8527 13 99 Altele Nota explicativă aferentă subpoziției 8527 13 10 se aplică mutatis mutandis.

8527 21 20 Cu sistem de citire prin fascicul laser Nota explicativă aferentă subpoziției 8527 13 10 se aplică mutatis mutandis.

8527 21 70 Cu sistem de citire prin fascicul laser Nota explicativă aferentă subpoziției 8527 13 10 se aplică mutatis mutandis.

8527 91 11 - 8527 91 99 Combinate cu un aparat de înregistrare sau de reproducere a sunetului Sistemele stereo (sisteme hi-fi) care conțin un receptor de radiodifuziune, prezentate în seturi condiționate pentru vânzarea cu amănuntul, formate din unități modulare separate, având fiecare propria sa carcasă, combinate, de exemplu, cu un cititor de compact-discuri, un casetofon cu înregistrare sau un amplificator cu egalizor, se clasifică în toate cazurile la aceste subpoziții, datorită faptului că receptorul de radiodifuziune le conferă caracterul esențial.

8527 91 11 şi 8527 91 19 Cu unul sau mai multe difuzoare încorporate în aceeași carcasă La aceste subpoziții se clasifică aparatele ale căror difuzoare sunt nedetașabile. Cu toate acestea, nu se clasifică la aceste subpoziții aparatele ale căror difuzoare sunt detașabile, chiar dacă ele pot fi fixate cu ajutorul unor dispozitive adecvate (subpozițiile 8527 91 35, 8527 91 91 sau 8527 91 99).

8527 91 35 - 8527 91 99 Altele Difuzoarele sistemelor stereo (sisteme hi-fi), special proiectate pentru acestea și ambalate cu alte componente ale setului, se clasifică la aceste subpoziții.

8527 91 35 Cu sistem de citire prin fascicul laser Nota explicativă aferentă subpoziției 8527 13 10 se aplică mutatis mutandis.

8528 Monitoare și proiectoare, care nu încorporează un aparat de recepție de televiziune; aparate receptoare de televiziune chiar încorporând un aparat de recepție de radiodifuziune sau un aparat de înregistrare sau de reproducere a sunetului sau a imaginilor În conformitate cu Regula generală 3 (c) pentru interpretarea Nomenclaturii combinate, sistemele de supraveghere video, alcătuite dintr-un număr limitat de camere de televiziune şi un monitor, se clasifică la această poziţie în cazul în care fac parte dintr-un set prezentat pentru vânzarea cu amănuntul. Părţile componente ale acestor sisteme de supraveghere video trebuie clasificate separat în cazul în care sistemul nu este prezentat ca set pentru vânzarea cu amănuntul (a se vedea partea VII a Notelor explicative generale ale Sistemului armonizat aferente secţiunii XVI). Nu se clasifică la această poziție cititoarele electronice pentru ambliopi (a se vedea nota explicativă aferentă subpoziției 8543 70 90).

8528 61 00 - 8528 69 99 Proiectoare Aceste subpoziţii nu includ produse compuse dintr-un proiector şi un ecran amplasate în aceeaşi carcasă (subpoziţiile 8528 51 00-8528 59 70 sau când încorporează un aparat de recepţie pentru televiziune subpoziţia 8528 72 10).

8528 69 10 Funcționând cu ajutorul unui ecran plat (de exemplu, cu dispozitive cu cristale lichide), permițând afișarea informațiilor digitale generate de o mașină automată de prelucare a datelor În afară de aparatele care funcţionează cu ajutorul unui dispozitiv cu cristale lichide (LCD), la această subpoziţie se clasifică şi aparatele care funcţionează cu ajutorul tehnologiei de procesare digitală a luminii. Acestea funcţionează cu ajutorul unui dispozitiv mecanic cu micro-oglindă controlat de un semiconductor.

8528 71 11 - 8528 71 19 Receptoare de semnale videofonice (tunere) Se clasifică la aceste subpoziții aparatele care conțin un receptor de semnale videofonice (tuner) care convertește semnalele de televiziune de înaltă frecvență în semnale care pot fi utilizate de aparatele de înregistrare sau de reproducere videofonică sau de monitoare. Receptoarele de semnale videofonice conțin circuitele de selectare a unui canal anume sau a unei frecvențe purtătoare și circuitele de demodulare. Aceste aparate pot fi echipate de asemenea cu circuite de decodare (culoare) sau cu circuite de separare a semnalelor pentru sincronizare. Ele sunt, în general, concepute pentru funcționarea cu antenă individuală sau colectivă (distribuție prin cablu de înaltă frecvență). Semnalul de ieșire poate fi utilizat ca semnal de intrare pentru monitoare sau pentru aparatele de înregistrare sau de reproducere videofonică. Acesta este semnalul original al camerei (adică nemodulat în scopul transmiterii). Receptoarele de semnale videofonice analogice clasificate la aceste subpoziții se pot prezenta sub formă de module care cuprind cel puțin circuite de radiofrecvență (bloc RF), circuite de frecvență intermediară (bloc FI) și circuite de demodulare (bloc DEM) dacă semnalul de ieșire este un semnal audio și, separat, un semnal video compozit în banda de bază (composite video baseband signal – CVBS). Receptoarele de semnale videofonice digitale clasificate la aceste subpoziții se pot prezenta sub formă de module care cuprind cel puțin blocul RF, blocul FI, blocul DEM și un decodor MPEG pentru televiziune digitală dacă semnalul de ieșire este un semnal audio și, separat, un semnal video digital. Modulele care încorporează atât un receptor de semnale videofonice analog, cât și un receptor de semnale videofonice digital se clasifică la aceste subpoziții dacă una dintre componente trebuie clasificată drept receptor de semnale videofonice complet sau finit prin aplicarea regulii generale 2 (a) pentru interpretarea Nomenclaturii combinate. Un modul care nu îndeplinește condițiile sus-menționate se va clasifica, ca parte, la poziția 8529.

8528 71 11 Subansamble electronice pentru a fi încorporate în mașinile automate de prelucrare a datelor Pentru definiţia expresiei „subansambluri electronice”, a se vedea notele explicative aferente subpoziţiei 8443 99 10

8528 72 10 Teleproiectoare Această subpoziţie include echipamente de proiecţie care încorporează un aparat de recepţie pentru televiziune. Un astfel de echipament proiectează imaginea pe un ecran prin intermediul unui sistem optic. Se poate baza pe tehnologia cu tub catodic sau a monitorului cu ecran plat (de exemplu, DMD, LCD, plasmă). Acest ecran de proiecție poate fi încorporat în aceeași carcasă cu receptorul de televiziune sau poate fi separat.

8528 72 30 Cu tub de imagine încorporat Se clasifică la această subpoziție aparatele care combină în aceeași carcasă funcțiile de tuner și de monitor și în care unele părți ale celor două funcții pot fi utilizate în comun. Aparatele receptoare de televiziune de uz casnic aparțin în general acestei categorii. Prin diagonala ecranului se înțelege partea activă a ecranului măsurată în linie dreaptă.

8529 Părți care pot fi recunoscute ca fiind destinate exclusiv sau în principal aparatelor de la pozițiile 8525 - 8528 La această poziţie nu se clasifică trepiedele destinate camerelor de la poziţia 8525 sau de la capitolul 90 (clasificare pe baza materialului constituent).

8529 90 20 - 8529 90 97 Altele Se clasifică la aceste subpoziții: 1. cadranele; 2. blocurile de acord; 3. diafragmele pentru camerele de televiziune; 4. adaptoarele PAL/SECAM. Acestea sunt plăci cu decodoare (circuite imprimate echipate cu componente electrice) destinate a fi încorporate ulterior în aparatele receptoare de televiziune concepute pentru recepția semnalelor PAL pentru a le face apte să recepționeze deopotrivă semnale SECAM. Nu se clasifică la aceste subpoziții, de exemplu, ghidurile de undă (care urmează regimul tuburilor în funcție de materialul constitutiv).

8529 90 41 și 8529 90 49 Cutii și carcase Termenii de „cutii” și „carcase” includ carcasele care nu sunt echipate cu componente electrice sau electronice (de exemplu, circuitele imprimate, difuzoarele, cablurile etc.). „Cutiile și carcasele” echipate cu componente electrice sau electronice sunt excluse (de exemplu, subpozițiile 8529 90 92 sau 8529 90 97). Părțile de „cutii și carcase” sunt excluse de la aceste subpoziții.

8529 90 65 Subansamble electronice A se vedea notele explicative aferente subpoziţiei 8443 99 10.

8529 90 92 Pentru camerele de televiziune de la subpozițiile 8525 80 11 și 8525 80 19 și aparatele de la pozițiile 8527 și 8528 Această subpoziție include așa-numitele „module LCD” care constau într-un strat de cristale lichide cu tranzistori în strat subțire (thin film transistor, TFT) inserat între două plăci sau foi din sticlă sau din material plastic, necombinate cu un dispozitiv „touch screen”, utilizate la fabricarea monitoarelor și/sau a aparatelor receptoare de televiziune de la poziția 8528. Modulele sunt prevăzute cu unul sau mai multe circuite imprimate sau integrate, cu elemente electronice de comandă numai pentru adresarea pixelilor. Ele nu sunt prevăzute cu dispozitive electronice pentru procesare video (cum ar fi un convertor sau scaler video). Modulele pot fi prevăzute cu o unitate de retroiluminare și/sau un invertor. Această subpoziție nu include dispozitivele cu cristale lichide alcătuite dintr-un strat de cristale lichide inserat între două plăci sau foi din sticlă sau din material plastic, prevăzute sau nu cu conductori electrici (de exemplu, pentru alimentare), în piese sau decupate în forme determinate (subpoziția 9013 80 20).

8531 Aparate electrice de semnalizare acustică sau vizuală (de exemplu, sonerii, sirene, tablouri de avertizare, sisteme antifurt sau de avertizare împotriva incendiilor) altele decât cele de la pozițiile 8512 sau 8530

8531 10 30 şi 8531 10 95 Sisteme antifurt sau de avertizare împotriva incendiilor și aparatele similare A se vedea Notele explicative ale Sistemului armonizat aferente poziţiei 8531, punctul (E) paragraful al doilea Aceste subpoziţii nu includ alarme antifurt de tipul celor utilizate pentru autoturisme (subpoziţia 8512 30 10).

8531 20 20 - 8531 20 95 Panouri indicatoare care încorporează dispozitive cu cristale lichide (LCD) sau cu diode emițătoare de lumină (LED) La aceste subpoziții se clasifică dispozitivele de afișaj cu diode electroluminiscente utilizate în principal ca semnale digitale și/sau alfanumerice la tablourile semnalizatoare, de exemplu, compuse dintr-una sau mai multe celule asamblate. Fiecare celulă conține un anumit număr de diode emițătoare de lumină prezentate sub formă de componente discrete sau montate pe un microcip. Aceste dispozitive sunt montate pe un circuit imprimat prevăzut cu un decodor/conducător. Fiecare celulă sau ansamblu de celule este acoperit cu un material translucid care amplifică intensitatea punctelor luminoase produse de diode, cu scopul de a afișa cifre sau litere în funcție de impulsul furnizat circuitului de un semnal de intrare.

8531 90 85 Altele La prezenta subpoziție se clasifică etichetele antifurt (precum cele alcătuite dintr-o diodă și o antenă, așa-numite „etichete cu microunde” sau cele care conțin un microcip cu circuit rezonant, așa-numite etichete cu „diviziune în frecvență”) fixate pe mărfuri, care, introduse în câmpul de semnalizare al unui sistem de avertizare (care se clasifică la subpoziția 8531 10) instalat la ieșirea din magazin, sesizează și declanșează alarma. La prezenta subpoziție se clasifică și etichetele care combină două tehnologii diferite, precum etichetele acustico-magnetice cu microunde sau etichetele acustico-magnetice cu radiofrecvență. Sunt însă excluse din prezenta subpoziție: — etichetele așa-numite „magnetice” sau „acustico-magnetice”, care conțin sârmă, bandă sau o combinație de două benzi din materiale magnetice, destinate utilizării în zona de control a unui sistem de supraveghere electronică a obiectelor (EAS) (poziția 8505); — etichetele care încorporează unul sau mai multe circuite electronice integrate sub formă de cipuri și o antenă, dar niciun alt element de circuit, active sau pasive („cartele inteligente”), așa-numite etichete de „identificare prin radiofrecvență” (RFID) (subpoziția 8523 52); — etichetele prevăzute cu unul sau mai multe circuite electronice integrate sub formă de cipuri, cu antenă integrată și cu unul sau mai multe condensatoare, dar fără niciun alt element activ sau pasiv de circuit (subpoziția 8523 59); — etichetele sub forma unui circuit imprimat (a se vedea nota 5 de la capitolul 85), așa-numite „etichete cu radiofrecvență” (poziția 8534 00).

8534 00 Circuite imprimate La această subpoziție se clasifică, de exemplu: 1. etichetele din hârtie sub formă de circuite imprimate destinate prevenirii furtului, de exemplu, al furtului cărților din biblioteci; 2. conductoarele electrice flexibile sub formă de circuite imprimate.

8536 Aparatură pentru comutarea, tăierea, protecția, branșarea, racordarea sau conectarea circuitelor electrice (de exemplu întrerupătoare, comutatoare, relee, siguranțe, regulatoare de undă, fișe, prize de curent, dulii pentru lămpi și alți conectori, cutii de joncțiune), pentru o tensiune de maximum 1 000 volți; conectori pentru fibre optice, fascicole sau cabluri de fibre optice În afară de aparatele descrise în Notele explicative ale Sistemului armonizat aferente poziției 8536, poziția cuprinde: 1. repartitoarele pentru centralele telefonice; 2. plăcile de intersecții/conjuncții sau de bifurcații pentru liniile aeriene ale tramvaielor; 3. plăcile de branșament pentru motoarele electrice; 4. comutatoarele pentru transformatoarele cu priză multiplă; 5. piesele de conexiune pentru elementele acumulatoarelor; 6. aparatele numite „întrerupătoare inductive de proximitate”: acestea sunt întrerupătoare electronice care încorporează o bobină cu inductanță cu radiație liberă destinată acționării întrerupătorului (închide circuitul) fără contact fizic, atunci când un obiect metalic intră în câmpul de dispersie al bobinei. Aceste întrerupătoare înlocuiesc întrerupătoarele electrice de sfârșit de cursă care funcționează mecanic, cu precădere la mașinile-unelte, conveioare sau balanțe; 7. întrerupătoarele montate în aceeași carcasă cu un regulator al intensității luminoase (dimmer). Cu ajutorul acestui echipament este posibilă nu doar aprinderea sau stingerea luminii emise de aparatele de iluminare racordate la rețea, ci și varierea continuă a intensității luminoase; 8. aparatele numite „nattes de contact/contact pads” pentru conectarea circuitelor electrice. Acestea constau din două folii elastice din material plastic, suprapuse, în care sunt încorporate, la intervale regulate, un număr mare de puncte conductoare de contact îmbrăcate în cauciuc siliconic. Acest tip de aparat este încorporat, de exemplu, sub tastatura telefoanelor fixe. De fiecare dată când o tastă este apăsată, punctele de contact corespunzătoare celor două folii se ating și stabilesc contactul electric. 9. întrerupătoarele electronice care, fără contact fizic, închid sau deschid un circuit utilizănd componente semiconductoare (de exemplu tranzistoare, tiristoare, circuite integrate). Cu toate acestea, nu se clasifică, de exemplu, la această poziție: (a) suporturile pentru izolatorii liniilor electrice (în general poziția 7326); (b) aparatele de comandă pentru calea ferată sau alte căi de comunicație (poziția 8530).

8536 50 11 Cu clapă sau buton La prezenta subpoziție nu se clasifică contactele tactile „touch-sensitive switches” (subpoziția 8536 50 19).

8536 69 10 - 8536 69 90 Altele La aceste subpoziţii se clasifică fişele şi prizele de curent ca dispozitive electrice ce permit operaţiuni de racordare electrică a aparatelor, a cablurilor, a plăcilor cu circuite imprimate etc. prin simpla îmbinare a fişei (contactul tată) cu priza (contactul mamă), fără a fi necesare alte operaţiuni de montare. Conectoarele pot prezenta fie o parte tată sau o parte mamă la ambele capete, fie o parte tată sau o parte mamă la un capăt şi un alt tip de contact la celălalt capăt (de exemplu conectoare Crimp, prin strângere, prin lipire sau cu şurub). La aceste subpoziţii se clasifică, de asemenea, şi perechile de conectoare constituite din asocierea unei fişe cu o priză de curent (două piese distincte). Aceste conectoare tată sau mamă sunt prevăzute cu un alt tip de contact la celălalt capăt. La aceste subpoziţii nu se clasifică elementele de conexiune sau de contact la care racordarea electrică se efectuează prin alte modalităţi decât prin îmbinare (de exemplu conectoare Crimp, cu şurub, prin lipire sau prin strângere). Acestea se clasifică la subpoziţia 8536 90.

8536 69 10 Pentru cabluri coaxiale La această subpoziţie se clasifică numai contactele tată şi mamă pentru conexiuni coaxiale la capătul cărora se pot conecta cabluri coaxiale (exemple: a se vedea figurile 1-4).

8536 69 30 Pentru circuite imprimate La această subpoziţie se clasifică prizele de curent în care se pot introduce direct circuite imprimate pe una sau pe ambele laturi („conectoare directe”); exemple: a se vedea figurile 5-9). 1. Priză de curent pentru inserarea verticală a circuitelor imprimate:

2. Priză de curent unilaterală şi bilaterală pentru inserarea orizontală a circuitelor imprimate:

La această subpoziţie nu se clasifică dispozitivele de conexiune tată şi mamă (de exemplu regleta cu picioruşe sau cu fişe) fixate definitiv pe un circuit imprimat, în interiorul cărora este introdus sau pe care este fixat un conector (subpoziţia 8536 69 90).

8536 69 90 Altele La această subpoziţie se clasifică prizele de curent şi fişele reprezentate mai jos:

8536 70 00 Conectori pentru fibre optice, fascicole sau cabluri de fibre optice A se vedea nota 6 la prezentul capitol. A se vedea Notele explicative ale Sistemului armonizat aferente poziţiei 8536, partea (IV).

8536 90 01 Elemente prefabricate pentru trasee electrice La această subpoziție se clasifică elementele pentru transportul electricității, livrate gata pentru a fi montate. Acestea oferă un grad de flexibilitate în ceea ce privește branșarea corpurilor de iluminat, precum și a mașinilor și a echipamentelor electrice. Cuplarea electrică se efectuează cu ajutorul contactelor prin strângere sau alunecare. Desenele de mai jos ilustrează câteva exemple de ansambluri de acest tip.

8536 90 10 Conexiuni și elemente de contact pentru fire și cabluri La această subpoziţie se clasifică toate elementele de contact terminale amplasate la capetele firelor sau ale cablurilor, la care racordarea electrică se efectuează prin alte modalităţi decât prin îmbinare (de exemplu conexiuni Crimp, cu şurub, prin lipire sau prin strângere).

8537 Tablouri, panouri, console, pupitre, dulapuri și alte suporturi echipate cu mai multe aparate de la pozițiile 8535 sau 8536 , pentru comanda sau distribuirea electricității, inclusiv cele care încorporează instrumente sau aparate de la capitolul 90, precum și aparatele cu comandă numerică, altele decât aparatele de comutare de la poziția 8517 La această poziție se clasifică, de asemenea, subansamblele de pe un suport (tablou, cutie etc.) a aparatelor identice de la poziția 8536 (de exemplu întrerupătoarele pentru corpurile de iluminat).

8537 10 91 Aparate de comandă cu memorie programabilă La această subpoziție se clasifică, de exemplu, dulapurile de comandă, echipate cu o memorie pentru comanda electrică a mașinilor. Acestea nu sunt echipate numai cu aparate de la poziția 8535 sau poziția 8536 (de exemplu relee), ci și, de exemplu, cu tranzistoare sau cu triace de la poziția 8541 cu funcție de dispozitive de comutare, și, pe lângă aceste elemente de comutare, și cu microprocesoare (de exemplu pentru procese logice și gestionarea intrărilor și a ieșirilor), interfețe și o unitate de alimentare cu curent (bloc de alimentare).

8537 10 99 Altele Se clasifică, de exemplu, la această subpoziție: 1. aparatele pentru comanda prin cablu a aparatelor de înregistrare și reproducere videofonică. Acestea sunt tablouri de comandă electrică (prevăzute cu întrerupătoare cu taste și alte componente electrice montate pe o placă) pentru comanda tuturor funcțiilor de înregistrare video, racordate cu un cablu de legătură; 2. aparatele pentru comanda electrică a mașinilor automate de vânzare a produselor. Acestea constau dintr-un tablou de comandă pe care sunt montate atât relee și întrerupătoare electrice, cât și triace și circuite integrate. Nu se clasifică la această subpoziție: (a) aparatele cu comandă electrică denumite „joysticks” în sensul notei 5.C de la capitolul 84 (poziția 8471); (b) aparatele cu raze infraroşii pentru telecomanda aparatelor de înregistrare videofonică, a aparatelor receptoare de televiziune sau a altor aparate electrice (poziţia 8543).

8538 Părți destinate exclusiv sau în principal aparatelor de la pozițiile 8535 , 8536 sau 8537

8538 90 11 Subansamble electronice A se vedea notele explicative aferente subpoziţiei 8443 99 10.

8538 90 91 Subansamble electronice A se vedea notele explicative aferente subpoziţiei 8443 99 10.

8539 Lămpi și tuburi electrice cu incandescență sau cu descărcare, inclusiv articole numite „faruri și proiectoare etanșe” și lămpi și tuburi cu raze ultraviolete sau infraroșii; lămpi cu arc Cu excepția anumitor lămpi cu arc, echipate sau montate în mod special (a se vedea nota explicativă aferentă subpozițiilor 8539 41 00 și 8539 49 00), se clasifică la această poziție numai lămpile și tuburile propriu-zise, precum și părțile lor care pot fi recunoscute în sensul notei 2 litera (b) de la secțiunea XVI. Aparatele (care constau, de exemplu, dintr-un reflector cu suport sau cu picior) echipate cu aceste lămpi sau tuburi se clasifică după regimul lor propriu, ca aparate de iluminat (poziția 9405), de încălzire (de exemplu poziția 7321) sau echipamente medicale (poziția 9018) etc.

8539 21 30 - 8539 29 98 Alte lămpi și tuburi cu incandescență, altele decât cele cu raze ultraviolete sau infraroșii Nu se clasifică, de exemplu, la aceste subpoziții: (a) lămpile cu rezistență cu filament din carbon și lămpile cu rezistență variabilă cu filament din fier în atmosferă de hidrogen (poziția 8533); (b) ghirlandele electrice cu lungime determinată, având un număr oarecare de lămpi fantezie, utilizate în principal pentru decorarea pomilor de Crăciun (poziția 9405).

8539 31 10 - 8539 39 00 Lămpi și tuburi cu descărcare, altele decât cele cu raze ultraviolete Se clasifică, de exemplu, la aceste subpoziții: 1. tuburile cu xenon; 2. lămpile cu descărcare spectrală; 3. lămpile cu descărcare luminiscentă; 4. tuburile indicatoare cu litere sau cifre (alfanumerice).

8539 41 00 și 8539 49 00 Lămpi și tuburi cu raze ultraviolete sau infraroșii; lămpi cu arc Se clasifică la aceste subpoziții: 1. lămpile și tuburile cu raze ultraviolete. Pe lângă utilizările menționate de Notele explicative ale Sistemului armonizat aferente poziției 8539 partea (D) primul paragraf, se pot enumera: (a) imprimarea actinochimică; (b) vitaminizarea; (c) sterilizarea; (d) fotochimia; (e) producerea ozonului 2. lămpile și tuburile cu raze infraroșii. Pe lângă utilizările menționate de Notele explicative ale Sistemului armonizat aferente poziției 8539 partea (D) al doilea paragraf, se pot enumera: (a) încălzirea incintelor; (b) echipamentul de emisie în infraroșu (de exemplu la o instalație antifurt); (c) cercetarea științifică (de exemplu analiza spectrală). 3. lămpile cu arc descrise în Notele explicative ale Sistemului armonizat aferente poziției 8539 partea (E). Lămpile electrice cu arc, cu electrod din cărbune, sunt, de exemplu, montate în echipamentele de proiecție cinematografică de la poziția 9007 sau utilizate în echipamentele de reproducere a documentelor. Se clasifică la subpoziția 8539 41 00 lămpile electrice cu arc echipate cu suporturi speciale, precum și dispozitivele de iluminare orientabile formate din una sau mai multe lămpi cu arc montate pe un suport mobil, destinate a fi utilizate în special în studiourile fotografice sau cinematografice. Nu se clasifică, de exemplu, la aceste subpoziții: (a) diodele electroluminiscente (poziția 8541); (b) dispozitivele electroluminiscente care se prezintă, în general, sub formă de benzi, plăci sau panouri și se bazează pe proprietatea de electroluminiscență a unei substanțe (de exemplu sulfură de zinc) plasate între două straturi din material bun conducător de electricitate (poziția 8543).

8539 90 10 şi 8539 90 90 Părți Se clasifică, de exemplu, la aceste subpoziții: 1. soclurile pentru lămpi și tuburi electrice cu incandescență sau cu descărcare; 2. filamentele din tungsten, spiralate, tăiate la lungime și gata de a fi montate; 3. electrozii metalici pentru lămpile și tuburile cu descărcare; 4. părțile din sticlă (cu excepția pieselor izolante de la subpoziția 8547 90 00) destinate a fi montate în interiorul lămpilor sau al tuburilor; 5. cârligele pentru menținerea filamentelor.

8540 Lămpi, tuburi și valve electronice cu catod cald, cu catod rece sau cu fotocatod (de exemplu, lămpi, tuburi și valve cu vid, cu vapori sau cu gaz, tuburi redresoare cu vapori de mercur, tuburi catodice, tuburi și valve pentru camere de televiziune), altele decât cele de la poziția 8539

8540 11 00 În culori Se clasifică la această subpoziție tuburile catodice descrise în Notele explicative ale Sistemului armonizat aferente poziției 8540 al patrulea paragraf punctul (2) și care îndeplinesc, în același timp, următoarele condiții: 1. să fie prevăzute cu mască cu fantă; 2. intervalul între două benzi de aceeași culoare, la centrul ecranului, egal sau mai mare de 0,4 mm. În ceea ce privește diagonala ecranului, a se vedea Notele explicative ale Sistemului armonizat aferente subpoziţiei 8528 72 30.

8540 60 00 Alte tuburi catodice Se clasifică la această subpoziție tuburile catodice descrise în Notele explicative ale Sistemului armonizat aferente poziției 8540 al patrulea paragraf punctul (2) litera (d), altele decât cele clasificate la subpozițiile 8540 11 și 8540 12.

8540 71 00 şi 8540 79 00 Tuburi pentru microunde (de exemplu, magnetroane, clistroane, tuburi cu unde progresive, carcinotroane), cu excepția tuburilor comandate prin grilă Se clasifică la aceste subpoziții tuburile descrise în Notele explicative ale Sistemului armonizat aferente poziției 8540 al patrulea paragraf punctul (4). Nu se clasifică la aceste subpoziții tuburile Geiger-Müller (subpozițiile 9030 90 85).

8540 81 00 şi 8540 89 00 Alte lămpi, tuburi și valve Pe lângă lămpile, tuburile și valvele pentru redresarea curentului electric, menționate de Notele explicative ale Sistemului armonizat aferente poziției 8540 al patrulea paragraf punctul (1), se clasifică la aceste subpoziții, de exemplu, fanotroanele, tiratroanele, ignitroanele și tuburile redresoare de înaltă tensiune pentru aparatele cu raze X.

8541 Diode, tranzistori și dispozitive similare semiconductoare; dispozitive fotosensibile semiconductoare, inclusiv celule fotovoltaice chiar asamblate în module sau montate în panouri; diode emițătoare de lumină; cristale piezoelectrice montate

8541 40 90 Altele La această subpoziţie se clasifică celulele fotovoltaice asamblate în module sau montate în panouri, care încorporează diode bypass (dar nu şi diode de blocare). Diodele bypass nu permit furnizarea unei energii care să poată fi utilizată direct, de exemplu, de un motor (a se vedea Notele explicative ale Sistemului armonizat aferente poziţiilor 8501 şi 8541).

8541 90 00 Părți Pe lângă părțile menționate de Notele explicative ale Sistemului armonizat aferente poziției 8541, la această subpoziție se clasifică: 1. suporturile și casetele pentru cristalele piezoelectrice; 2. casetele din metal, din steatit etc., pentru semiconductorii montați. Nu se clasifică, de exemplu, la această subpoziție: (a) dispozitivele de joncțiune între pini (sau contacte) și electrozi (poziția 8536); (b) elementele din grafit (subpoziția 8545 90 90).

8542 Circuite integrate și micromontaje electronice La această poziție se clasifică, de exemplu, modulele de memorie preprogramate, interschimbabile, sub forma unui circuit integrat monolitic, pentru traductoarele electronice aferente subpozițiilor 8470 10 00 și 8543 70 10. La această subpoziţie nu se clasifică discurile, numite şi „wafers”, care sunt constituite din elemente chimice dopate în vederea utilizării lor în electronică, polizate sau nu, acoperite sau nu cu un strat epitaxial uniform, cu condiţia să nu fi făcut obiectul unui dopaj sau al unei difuzii în vederea creării de regiuni discrete (poziţia 3818 00)

8542 31 10 şi 8542 31 90 Procesoare și controlere, chiar combinate cu memorii, convertizoare, circuite logice, amplificatoare, circuite pentru impulsuri de tact, circuite de temporizare sau alte circuite La aceste subpoziţii se clasifică: 1. microprocesoarele, denumite şi unităţi de microprelucrare (MPU), sunt circuite integrate care execută instrucţiunile elementare şi funcţiile de control ale sistemului. Acestea sunt alcătuite din următoarele părţi principale: — unitate aritmetică şi logică (ALU); — decodor de instrucţiuni şi numărător de programe; — unitate de control; — unitate de intrare/ieşire pentru comunicarea cu celelalte unităţi. Microprocesoarele nu pot funcţiona decât dacă, în afară de memoria internă, se utilizează, de asemenea, şi o memorie externă sau alte dispozitive. Acestea pot avea una sau mai multe memorii de microprogramare (RAM sau ROM) ce servesc la încărcarea sau stocarea microinstrucţiunilor, cu scopul de a mări numărul instrucţiunilor elementare ale unităţii de control. Memoria ROM microprogramată de către un microprocesor serveşte la stocarea instrucţiunilor binare de bază şi nu trebuie să fie considerată ca o adevărată memorie de program care stochează instrucţiunile executate. Aceste produse pot conţine o memorie cache cu instrucţiuni („instruction cache memory”) sau funcţiuni microperiferice. Microprocesoarele elaborate în întregime pentru o aplicaţie specifică pe bază de circuite la cerere (full customs), cu circuite predifuzate/matrice (gate array) sau cu circuite precaracterizate (standard cells) se clasifică, de asemenea, la această subpoziţie. Prin capacitatea de prelucrare a microprocesoarelor se înţelege lungimea fiecărui cuvânt care poate fi prelucrat de registrul acumulator al unităţii aritmetice şi logice într-un singur ciclu de instrucţiuni elementare. 2. microcontrolere şi microordinatoare care sunt circuite integrate formate din cel puţin următoarele părţi principale: — un microprocesor, denumit, de asemenea, unitate de microprelucrare (MPU); — o memorie de program (de exemplu de tipul RAM, ROM, PROM, EPROM, E2PROM, flash E2PROM) legată la un decodor de instrucţiuni şi care conţine un program care defineşte o secvenţă de instrucţiuni; — o memorie de date (de exemplu de tipul RAM sau E2PROM) care, spre deosebire de microprocesoare, nu este accesibilă din afara cipului; — o magistrală (bus) externă (pentru date, adrese şi comenzi). Microcontrolerele sunt programate sau pot fi programate pentru executarea funcţiilor specifice sau doar pentru anumite utilizări (de exemplu pentru receptoare de televiziune, aparate de înregistrare sau de redare videofonică sau cuptoare cu microunde). Microordinatoarele pot funcţiona independent (stand alone) şi au o gamă variată de utilizări (de exemplu calculatoare mari, miniordinatoare şi calculatoare personale). Microordinatoarele pot fi programate în mod liber, în funcţie de cerinţele utilizatorului. Microcontrolerele elaborate în întregime pentru o aplicaţie specifică pe bază de circuite la cerere (full custom), cu circuite predifuzate/matrice (gate array) sau cu circuite precaracterizate (standard cells) se clasifică, de asemenea, la această subpoziţie. Prin capacitatea de prelucrare a microcontrolerelor sau a microordinatoarelor se înţelege lungimea fiecărui cuvânt care poate fi prelucrat de registrul acumulator al unităţii aritmetice şi logice într-un singur ciclu de instrucţiuni elementare. 3. circuitele de control şi de comandă, care sunt circuite integrate ce permit influenţarea unui proces sau a funcţionării unei maşini (de exemplu o maşină de prelucrare automată a datelor). Circuitele de control şi de comandă (de exemplu pentru unităţile de memorie cu disc, memorii, motoare electrice sau tuburi catodice) sunt apte, în general, să interpreteze semnale şi, în conformitate cu această interpretare, să determine în ce moment şi în ce ordine trebuie să fie executate anumite funcţiuni (de exemplu de intrare, de prelucrare, de stocare şi de ieşire într-un/dintr-un sistem de prelucrare automată a datelor).

8542 31 10 Articole menționate la nota de poziție 8 (b) 3) a acestui capitol A se vedea Notele explicative ale Sistemului armonizat aferente poziţiei 8542, partea (III).

8542 32 10 Articole menționate la nota de poziție 8 (b) 3) a acestui capitol A se vedea Notele explicative ale Sistemului armonizat aferente poziţiei 8542, partea (III).

8542 32 45 Memorii statice cu citire-scriere cu acces aleator (S-RAMs), inclusiv memorii tampon cu citire-scriere cu acces aleator (cache-RAMs) Memoriile cache de citire-scriere cu acces aleatoriu (cache-RAMs) sunt memorii statice de citire-scriere cu acces aleatoriu cu un timp de acces mai rapid decât al memoriei centrale. Memoriile cache de citire-scriere cu acces aleatoriu (cache-RAMs) sunt, în general, utilizate ca memorii tampon (memorii buffer) pentru compensarea diferențelor de viteză între unitatea centrală și memoria centrală.

8542 32 61 - 8542 32 75 Memorii exclusiv de citire, care pot fi șterse electric, programabile (E2PROMs), inclusiv flash E2PROMs E2PROMs sunt memorii care pot fi șterse, în general, octet cu octet. Memoriile flash E2PROM mai sunt numite și „memorii flash”, „flash EPROMs” sau „flash EEPROMs”. Memoriile flash se pot baza pe o tehnologie EPROM sau E2PROM și pot fi șterse electric, fie total, fie pe sectoare („pagină” sau „bloc”). Programarea, citirea și ștergerea acestor memorii se pot efectua cu ajutorul unei tensiuni de alimentare duale sau a unei tensiuni de alimentare unice. Memoriile flash bazate pe o tehnologie EPROM au o structură matricială compusă din celule cu tranzistor unic. Memoriile flash bazate pe o tehnologie E2PROM au o structură matricială compusă din celule cu două sau mai multe tranzistoare sau din celule cu tranzistor unic combinate cu un alt tranzistor pe sector („pagină” sau „bloc”). În acest ultim caz, memoriile se diferențiază față de memoriile bazate pe tehnologia EPROM și prin faptul că acestea au un număr oarecare de elemente caracteristice memoriilor E2PROM (de exemplu, un set de comenzi E2PROM).

8542 32 90 Alte memorii La această subpoziție se clasifică, de exemplu, memoriile adresabile prin conținut (CAMs) și memoriile feroelectrice. Memoriile adresabile prin conținut (CAMs) sunt memorii asociative. Locațiile de stocare sunt identificate mai degrabă prin conținutul lor sau printr-o parte a conținutului lor decât prin numele sau poziția (adresa) lor. Memoriile feroelectrice sunt memorii remanente fabricate prin combinarea materialelor feroelectrice și a materialelor semiconductoare. Materialele feroelectrice sunt capabile să mențină o polarizare electrică în absența unui câmp electric aplicat. Aceste două tipuri de memorii pot fi programabile și șterse electric.

8542 39 10 şi 8542 39 90 Altele La această subpoziție se clasifică, de exemplu: 1. circuitele în întregime personalizate, care sunt definite de utilizator și produse doar pentru acesta. Fabricația implică procesul de dirijare și implantare a celulelor (porți logice) prin intermediul utilizării măștilor de difuziune în întregime personalizate. Circuitele în întregime personalizate servesc la executarea funcțiilor cu aplicații specifice. Sunt cunoscute sub numele de circuit „la cerere” sau de circuite integrate personalizate; 2. rețelele predifuzate, care sunt circuite integrate logice formate dintr-un aranjament fix și regulat de elemente logice programabile (de exemplu porțile cu tranzistoare ȘI-, NU-ȘI, SAU- sau NU-SAU). Rețelele predifuzate sunt programate în conformitate cu specificațiile utilizatorului, interconectând aceste elemente logice printr-una sau mai multe configurații de canale conducătoare (metallization patterns); 3. circuitele precaracterizate, care sunt circuite integrate logice formate dintr-un aranjament de subcircuite predefinite și subcircuite fixe în conformitate cu specificațiile utilizatorului. Aceste subcircuite pot avea orice funcție integrată (de exemplu o funcție logică sau o funcție de memorie); 4. circuitele logice programabile, care sunt circuite integrate formate din elemente logice fixe. Funcția finală este determinată de către utilizator prin arderea interconexiunilor fuzibile sau prin programarea electrică a interconexiunilor între elementele logice fixate în dispozitiv; 5. circuitele cu logică standard, care sunt circuite integrate logice compuse din cel mult 150 porți logice (de exemplu ȘI-, NU-ȘI, SAU- sau NU-SAU). Acestea pot îngloba mai multe funcții sau ansambluri de funcții identice și independente; 6. circuitele de interfață, care sunt circuite integrate ce realizează o interfață comună (de exemplu prin conversia de coduri, prin conversia dintre bit-serial și bit-paralel sau prin sincronizare) și care interconectează programe, circuite integrate, periferice sau sisteme care au caracteristici diferite; 7. microperifericele sunt circuite integrate care execută funcţii specifice complementare celor ale microprocesoarelor, ale microcontrolerelor sau ale microordinatoarelor, îmbunătăţind şi funcţiile lor de comunicare cu exteriorul, de control şi de interfaţă. Caracteristicile tehnice ale unui microperiferic pun clar în evidenţă legăturile sale cu un microprocesor, un microcontroler sau un microordinator. Dispozitivele de comunicare, de control şi de interfaţă pot lua forma unor unităţi de control al magistralelor de date (bus), controlere de memorie [controler de memorie dinamică RAM, unităţi de gestionarea memoriei (MMU), controler de DMA] sau unităţi de control al interfeţelor periferice (controlere grafice, controlere de reţele locale, controlere de emiţătoare/receptoare asincrone universale, controlere de tastatură şi controlere de unităţi de disc); 8. circuitele smartpower, care sunt circuite integrate analogice ce combină circuitele numerice şi circuitele analogice (tranzistoare de putere) şi sunt utilizate la controlul semnalelor logice de ieşire şi al semnalelor de putere de ieşire. Au capacitatea, de exemplu, de a asigura protecţia internă împotriva disipărilor de putere, de a gestiona incidente sau de a diagnostica. La această subpoziție nu se clasifică memoriile programabile „read only” (PROMs) (subpoziția 8542 32 90).

8542 39 10 Articole menționate la nota de poziție 8 (b) 3) a acestui capitol A se vedea Notele explicative ale Sistemului armonizat aferente poziţiei 8542, partea (III).

8543 Mașini și aparate electrice care au o funcție proprie, nedenumite și necuprinse în altă parte în acest capitol

8543 70 90 Altele La această subpoziție se clasifică, de exemplu: 1. dispozitivele electrostatice (de exemplu pentru mașinile de plușat țesătura); 2. dispozitivele electroluminiscente, prezentate, în general, sub formă de benzi, plăci sau panouri; 3. generatoarele termoelectrice care constau dintr-o termopilă ce conține un număr variabil de termocupluri și o sursă de căldură (cu gaz butan, de exemplu), producând curent continuu prin efect Seebeck; 4. dispozitivele eliminatoare de electricitate statică; 5. echipamentele de demagnetizare; 6. generatoarele de undă de șoc; 7. înregistratoarele numerice de date de zbor (înregistratoare de zbor), prezentate sub formă de dispozitiv electronic rezistent la foc și la distrugere, destinate înregistrării în mod continuu a datelor specifice referitoare la performanțele din timpul zborului; 8. aparatele cu raze infraroșii pentru telecomanda, fără fir, a receptoarelor de televiziune, a înregistratoarelor videofonice sau a altor aparate electrice; 9. aparatele electronice pentru crearea efectelor sonore folosite ca dispozitive externe (auxiliare) la chitara electrică și care produce diverse efecte (de exemplu dublarea sau distorsionarea sunetului, ecou). Acestea nu sunt instalate în corpul instrumentului, dar se conectează între chitară și amplificatorul final; 10. dispozitivele de lectură electronică pentru ambliopi. Aceste dispozitive conțin, în aceeași carcasă, o cameră de luat vederi care scanează imaginea originală (de exemplu ziar sau carte) și un monitor care reproduce textul mărit. La această subpoziție se clasifică, de asemenea, dispozitivele electronice mici fără soclu (inclusiv aparatele denumite „miniordinatoare”) cu ajutorul cărora se pot compune cuvinte și fraze care sunt traduse în anumite limbi străine în funcție de modulul de memorie utilizat de aceste aparate. Aceste aparate sunt prevăzute cu o tastatură alfanumerică și un ecran dreptunghiular de afișare (display). În schimb, nu se clasifică la această subpoziție aparatele similare ce conțin o funcție de calcul (poziția 8470). La această subpoziție nu se clasifică, de exemplu: (a) filtrele electrostatice și epuratoarele de apă electromagnetice (poziția 8421), (b) aparatele de iradiere cu raze ultraviolete pentru prelucrarea laptelui (poziția 8434); (c) aparatele pentru curățarea cu ultrasunete a diverselor articole (în special piese metalice) și generatoarele ultrasonice (poziția 8479); (d) aparatele de sudură cu ultrasunete (poziția 8515); (e) aparatele de iradiere cu raze ultraviolete pentru medicină, chiar dacă pentru folosirea lor nu este necesară intervenția unui practician (poziția 9018); (f) regulatoarele electrice pentru reglarea mărimilor electrice sau neelectrice de la poziția 9032.

8544 Fire, cabluri (inclusiv cabluri coaxiale) și alte conductoare electrice izolate (inclusiv emailate sau oxidate anodic), cu sau fără conectori; cabluri cu fire optice, constituite din fibre izolate individual, inclusiv echipate cu conductoare electrice sau prevăzute cu conectori La această poziție nu se clasifică: (a) conductoarele electrice flexibile sub formă de circuite imprimate (poziția 8534 00); (b) conectorii și prelungitoarele utilizate pentru conectarea cablurilor sau a altor conductoare electrice, prezentate separat (poziția 8535 sau 8536); (c) conectorii pentru cabluri din fibre optice (subpoziția 8536 70 00).

8544 42 10 De tipul celor utilizate pentru telecomunicații A se vedea Notele explicative ale Sistemului armonizat aferente poziţiei 8544. În sensul acestei subpoziții, expresia „de tipul celor utilizate pentru telecomunicații” include, de asemenea, conductoare electrice prevăzute cu conectori utilizate în rețele de telecomunicații, de exemplu, pentru conectarea unei mașini automate de prelucrare a datelor (ADP – automatic data- processing machine) cu un modem. Sunt însă excluse din prezenta subpoziție: (a) conductoarele electrice prevăzute cu conectori utilizate pentru conectarea diferitelor aparate (de exemplu, pentru conectarea unui DVD player cu un monitor sau a unei mașini automate de prelucrare a datelor cu un monitor, o imprimantă, o tastatură, un proiector etc.); (b) conductoarele electrice concepute pentru a fi inserate în mașini, de exemplu, într-o mașină automată de prelucrare a datelor sau într-o unitate a unei asemenea mașini, în scopul de a conecta diferite componente interne ale mașinii; (c) conductoarele electrice care nu servesc decât la alimentarea cu energie electrică, de exemplu, cablurile de alimentare.

8544 49 20 De tipul celor utilizate pentru telecomunicații, pentru o tensiune de maxim 80 V Nota explicativă aferentă subpoziției 8544 42 10 se aplică mutatis mutandis.

8544 70 00 Cabluri din fibre optice La această subpoziție se clasifică de asemenea cablurile din fibre optice, concepute, de exemplu, în vederea utilizării în telecomunicații, compuse din fibre optice acoperite individual de un strat dublu de polimer de acrilat situat în interiorul unei învelitori de protecție. Acest strat constă dintr-un înveliș interior de acrilat moale și un înveliș exterior de acrilat tare, acesta din urmă fiind acoperit de un strat de diferite culori. Învelitoarea fiecărei fibre optice în parte conferă protecție și asigură integritatea structurală, protejând, de exemplu, fibra împotriva ruperii. 1. Miezul fibrei optice (Miezul fibrei de sticlă); 2. Armătura fibrei optice (Sticlă); 3. Învelișul interior al stratului din acrilat moale; 4. (Strat de) identificare prin culoare (ColourLock); 5. Înveliș exterior al stratului de acrilat dur.

8545 Electrozi din cărbune, perii din cărbune, cărbuni pentru lămpi sau pentru baterii și alte articole din grafit sau din alt cărbune, cu sau fără metal, pentru utilizări electrice

8545 90 90 Altele La această subpoziție se clasifică, de exemplu: 1. cărbunii pentru paratrăsnet; 2. contactele pentru aparatele de comandă electrică sau pentru reostate. La această subpoziție nu se clasifică, de exemplu, compoziția de tip pastă pentru electrozi, pe bază de materiale carbonizate (poziția 3824).

8547 Piese izolante, în întregime din materiale izolante sau care conțin piese simple de asamblare metalice (de exemplu dulii cu filet), încorporate în masă, pentru mașini, aparate sau instalații electrice, altele decât izolatorii de la poziția 8546 ; tuburile izolatoare și piesele lor de racordare, din metale comune, izolate în interior

8547 20 00 Piese izolante din material plastic La această subpoziție se clasifică, de exemplu, piesele izolante obținute prin comprimarea fibrelor de sticlă sau prin suprapunerea sau comprimarea straturilor de hârtie sau pânză, impregnate în prealabil cu rășini artificiale, cu condiția să fie vorba de produse dure și rigide [a se vedea Notele explicative ale Sistemului armonizat aferente capitolului 39, considerații generale, partea intitulată „Materiale plastice combinate cu materiale, altele decât materialele textile”, litera (d)].

8547 90 00 Altele La această subpoziție se clasifică, de exemplu, piesele izolante din hârtie sau carton, din azbociment sau mică, precum și tuburile izolatoare și piesele acestora de racordare descrise în Notele explicative ale Sistemului armonizat aferente poziției 8547 secțiunea (B).

8548 Deșeuri și resturi de pile, de baterii de pile și de acumulatoare electrice, pile și baterii de pile electrice scoase din uz și acumulatoare electrice scoase din uz; părți electrice de mașini sau aparate, nedenumite și necuprinse în altă parte în acest capitol